CELEX: 62022TN0220
Language: lt
Date: 2022-04-25 00:00:00
Title: Byla T-220/22: 2022 m. balandžio 25 d. pareikštas ieškinys byloje CiviBank / ECB

2022 6 20   
            
            
               LT
            
            
               Europos Sąjungos oficialusis leidinys
            
            
               C 237/65
            
         
      2022 m. balandžio 25 d. pareikštas ieškinys byloje CiviBank / ECB
      
      (Byla T-220/22)
      (2022/C 237/85)
      Proceso kalba: italų
      
         Šalys
      
      
         Ieškovė: Banca di Cividale SpA – Società Benefit (CiviBank) (Čividale del Friulis, Italija), atstovaujama avvocati M. Merola, A. Cassano ir A. Cogoni
      
         Atsakovas: Europos Centrinis Bankas
      
         Reikalavimai
      
      Ieškovė Bendrojo Teismo prašo:
      
                  —
               
               
                  remiantis SESV 263 straipsnio 4 dalimi panaikinti 2022 m. kovo 23 d. Europos Centrinio Banko (ECB) sprendimą (ECB-SSM-2022-IT-7 (QLF-2021-0155) (esantį viename ar keliuose aktuose), kuriuo ECB leido Banca Sparkasse ir Fondazione Sparkasse: i) įsigyti ir išlaikyti didesnę nei 10 % kvalifikuotą CiviBank kapitalo ir balsavimo teisių dalį; ii) viršyti šią ribą ir įsigyti kapitalo dalį, suteikiančią CiviBank kontrolės teisę, po viešojo savanoriško akcijų pirkimo konkurso, paskelbto 2021 m. gruodžio 9 d. remiantis 2013 m. spalio 15 d. Tarybos reglamento (ES) Nr. 1024/2013 (1) 4 ir 6 straipsniais, Testo Unico Bancario (Bendrasis bankų įstatymas) 19, 22, 53 ir 67 straipsniais ir su tuo susijusiomis įgyvendinimo nuostatomis.
               
            
                  —
               
               
                  priteisti iš atsakovo šioje instancijoje ieškovės patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Ieškinio pirmasis pagrindas grindžiamas klaidingu Direktyvos 2013/36/ES 23 straipsnio taikymu ir Reglamento (ES) Nr. 468/2014 86 straipsnio, SESV 49 straipsnio ir Sąjungos bendrojo nediskriminavimo principo pažeidimu atliekant įgijėjo statuso vertinimą.
               
            
                  2.
               
               
                  Ieškinio antrasis pagrindas grindžiamas ginčijamo sprendimo motyvavimo nebuvimu ir todėl SESV 296 straipsnio, Europos Sąjungos pagrindinių teisių chartijos 41 straipsnyje garantuojamų teisių į gynybą ir su tuo susijusių bendrųjų teisės principų, kildinamų iš bendrųjų valstybių narių konstitucinių tradicijų, pažeidimu.
               
            
         (1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013, p. 63).